Karolo 77 ya Molao wa Merero ya Bašomi wa 1995 , e fa bašomi tokelo ya go tsenela tiragalo ya boipelaetšo go hlohleletša goba go šireletša dikgahlego tša bona tša leago le ekonomi le go ba šireletša kgahlanong le go kobiwa mošomong mmogo le go fiwa kotlo ke bengmošomo. E fa Khansele ya Bosetšhaba ya Tšwetšopele ya Ekonomi le Merero ya Bašomi - e lego mokgahlo wo o filwego maatla a go hlama dipholisi gomme wona o bopša ke baemedi ba mmušo, bašomi le setšhaba - maikarabelo a go kopanya dihlopha gore go kgone go hwetšwa tharolla ya mathata ao a gapeletšago gore go be le tiragalo ya boipelaetšo.
Nedlac e swanetše go tsebišwa ka tiragalo ya boipelaetšo ka go tlatša foromo ye . Mo foromong ye go swanetše go hlaloša mabaka le mokgwa wa tiragalo ya boipelaetšo. Se ga se akaretše letšatšikgwedi la tiragalo yeo, ka ge e le gore se se ka hlokomologa tsela ya go nyaka tharollo ya bothata.
Ge maiteko a go rarolla bothata a sa atlege, mokgahlo goba mokgahlo wo o ukamet4ego mekgahlo ya bašomi o swanetše go tsebiša Nedlac lekga la bobedi ka ga maikemišetšo a go tsenela tiragalo ya boipelaetšo. Tsebišo ye ya bobedi e swanetše go fihla ofising ya Nedlac matšatši a 14 pele ga ge tiragalo ya boipelaetšo e ka thoma.
Tsebiša Nedlac ka maikemišetšo a mokgahlo a go tsenela tiragalo ya boipelaetša.
Mongwaledi wa mokgahlo goba wa mokgahlo wo o ukametšego mekgahlo ya bašomi o swanetše go tlatša foromo ya kgopelo.
Nedlac e swanetše go amogela diforomo matšatši a 14 pele ga ge tiragalo ya go ipelaetša e ka thoma.
Tirelo ye ga e lefelwe.